87 år gammel kvinne påkjørt av Bybanen

Kvinnen er lettere skadet.

Publisert Publisert 4. mai 2015

- ELDRE KVINNE: Den påkjørte personen skal være en eldre kvinne. Her fra ulykkesstedet ved Slettebakken. Foto: RUNE SÆVIG

Denne artikkelen er over fem år gammel

— Vi har fått opplyst at en person skal være påkjørt av Bybanen i Vilhelm Bjerknes vei ved Johan Hjorts vei, i nærheten av Bergenshallen-området, sa Arve Samsonsen, operasjonsleder i politiet, like etter påkjørselen.

Den tilskadekomne skal være en eldre kvinne, og skadene skal ikke være alvorlige, ifølge politiet.

Klokken 15 opplyser Helse Bergen i en pressemelding at den 87 år gamle kvinnen er lettere skadet.

Førte til full stans

— Jeg kan ikke si noe sikkert om skadeomfanget. Så langt er vil blitt opplyst om skader i en fot, sa Samsonsen.

Ulykken førte til stans og forsinkelser i bybanetrafikken en periode på cirka tre kvarter.

Ambulanse kom raskt til stedet.

POLITI: Politi og ambulanse rykket ut til ulykken. De førte en kort stund til full stans i bybanetrafikken, som så fortsatte med noen forsinkelser. Foto: Rune Sævig

«Øvrige baner stanset inntil videre», meldte politiet på Twitter kort tid etter sammenstøtet.

Stengt mellom Minde og Paradis

Klokken 13.30 startet Bybanen opp igjen på strekningene Byparken-Wergeland og Paradis-Lagunen, opplyste driftssentralen hos Keolis.

Klokken 13.50 melder Skyss at Bybanen er satt i drift igjen på hele strekningen.

Publisert Publisert: 4. mai 2015 13:10 Oppdatert: 4. mai 2015 16:37